NORAKSTS

|  |  |
| --- | --- |
| 25.07.2024. | Nr.8/12 |

###### DALĪBA PROJEKTA “DIGITĀLĀ DARBA AR JAUNATNI SISTĒMAS ATTĪSTĪBA PAŠVALDĪBĀS” ĪSTENOŠANĀ

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 8. punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plānā rīcības virziena Nr.8 “Vieda un atvērta pārvaldība, drošība” īstenošanai iekļauto investīciju projekta ideju Nr.8.2.1. “Jauniešu centru izveide, nodrošinot efektīvu jaunatnes politikas ieviešanu Jelgavas valstspilsētā”, Informatīvo ziņojumu “Par Latvijas Atveseļošanas un noturības mehānisma plāna 2. komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” īstenošanu” (pieņemts Ministru kabineta 2023. gada 13. jūlija sēdē, prot. Nr. 36 96. §) un 2024. gada 8. marta Jaunatnes starptautisko programmu aģentūras uzaicinājuma vēstuli Nr. 4.2-10/34,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Jelgavas valstspilsētas pašvaldības iestādei “Centrālā pārvalde”, Jelgavas valstspilsētas pašvaldības vārdā, kā sadarbības partnerim piedalīties projekta “Digitālā darba ar jaunatni sistēmas attīstība pašvaldībās” (projekta Nr. 2.3.2.1.i.0/1/23/I/CFLA/002) (turpmāk-Projekts) īstenošanā.
2. Jelgavas valstspilsētas pašvaldības Projekta kopējās izmaksas plānotas 99 322,00 *euro* (deviņdesmit deviņi tūkstoši trīs simti divdesmit divi *euro* un 00 centi), no tām 89 883,60 *euro* (astoņdesmit deviņi tūkstoši astoņi simti astoņdesmit trīs *euro* un 60 centi) Eiropas Savienības Atveseļošanas un noturības mehānisma plāna finansējums, un 9 438,40 *euro* (deviņi tūkstoši četri simti trīsdesmit astoņi *euro* un 40 centi)ir Jelgavas valstspilsētas pašvaldības budžeta finansējums.
3. Jelgavas valstspilsētas pašvaldības iestādes “Centrālā pārvalde” Finanšu departamentam 2025. gada budžetā iekļaut Projekta īstenošanai nepieciešamo finansējumu 58 874,20 *euro* (piecdesmit astoņi tūkstoši astoņi simti septiņdesmit četri *euro* un 20 centi) apmērā, t.sk. priekšfinansējums ir 49 390,80 *euro* (četrdesmit deviņi tūkstoši trīs simti deviņdesmit *euro* un 80 centi) un līdzfinansējums ir 9 438,40 *euro* (deviņi tūkstoši četri simti trīsdesmit astoņi *euro* un 40 centi).
4. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta īstenošanai, kā arī parakstīt ar Projekta īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā